**ПРАВИЛА ЗА ИЗМЕНЕНИЕ И ДОПЪЛНЕНИЕ НА**

**Правила за условията и реда**

**за ПРИЛАГАНЕ НА ЧЛ. 4, АЛ. 1, АЛ. 2 и АЛ. 3 ОТ ЗАКОНА ЗА БЮДЖЕТА НА   
НАЦИОНАЛНАТА ЗДРАВНООСИГУРИТЕЛНА КАСА ЗА 2024 г.,   
ПРИЕТИ С РЕШЕНИЕ НА НАДЗОРНИЯ СЪВЕТ НА НЗОК**

**№ РД-НС-04-4 ОТ 23.01.2024 Г., ИЗМ. И ДОП. С**

**№ РД-НС-04-24 ОТ 14.02.2024 Г., ИЗМ. И ДОП. № РД-НС-04-32 ОТ 22.03.2024 Г., ДОП. С № РД-НС-04-132 ОТ 28.11.2024 Г.**

**§ 1**. В чл. 11 ал. 1, текста придобива следното съдържание:

„Директорът на РЗОК закупува от изпълнителите на БМП дейности при прилагане на Механизъм за гарантиране предвидимост и устойчивост на бюджета на НЗОК за здравноосигурителни плащания за болнична медицински помощ по ЗБНЗОК 2024 г. и съобразно реда и условията на чл. 8 от Закона за събирането на приходи и извършването на разходи през 2025 г. до приемането на Закона за държавния бюджет на Република България за 2025 г., Закона за бюджета на държавното обществено осигуряване за 2025 г. и Закона за бюджета на Националната здравноосигурителна каса за 2025 г., при спазването на ал. 2 – ал.11.

В ал. 6, изречение второ се допълва с думите „и за периода м. януари – м. март 2025 г. (период на извършване на дейността: м. декември 2024 г. – м. февруари 2025 г.)“.

**§ 2.** В преходните и заключителните разпоредби се добавя:

„§ 6. (1) До влизането в сила на Закона за бюджета на НЗОК за 2025 г. и на основание на чл. 8 от Закона за събирането на приходи и извършването на разходи през 2025 г. до приемането на Закона за държавния бюджет на Република България за 2025 г., Закона за бюджета на държавното обществено осигуряване за 2025 г. и Закона за бюджета на Националната здравноосигурителна каса за 2025 г., изпълнителите на БМП извършват и отчитат за закупуване дейностите, медицинските изделия и лекарствените продукти по сключените с РЗОК договори, по реда на тези Правила.

(2) За периода на дейност м. януари – март 2025 г., Надзорният съвет на НЗОК утвърждава на изпълнителите на БМП индикативни стойности за дейностите по чл.5, ал. 1, т. 1 и месечни стойности за дейностите по чл.5, ал. 1, т. 2 и т.3 равни на утвърдените стойности за дейност м. декември 2024 г. от Надзорен съвет на НЗОК с Решение № РД-НС-04-135 от 09.12.2024 г.

(3) За медицински изделия, прилагани в болничната медицинска помощ, и за лекарствени продукти за лечение в условията на болнична медицинска помощ, които НЗОК заплаща извън стойността на оказваните медицински услуги, приложени през месеци на дейност януари, февруари и март 2025 г., Надзорният съвет на НЗОК утвърждава на изпълнителите на БМП индикативни стойности, равни на утвърдените с Решение № РД-НС-04-135 от 09.12.2024 г. стойности за дейност месец декември 2024 г.

**ПРЕХОДНА И ЗАКЛЮЧИТЕЛНА РАЗПОРЕДБА**

**§ 3.** Настоящите правила изменят и допълват Правилата, приети с решение на Надзорния съвет № РД-НС-04-4 от 23.01.2024 г., изм. и доп. с № РД-НС-04-24/14.02.2024 г., изм. и доп. с № РД-НС-04-32/22.03.2024 г. и доп. с № РД-НС-04-132/28.11.2024г.